Det er adgang til å kreve såkalte særlige utgifter dekket av den bidragspliktige. Dette kommer i tillegg til det ordinære barnebidraget. Dette er typisk snakk om ekstrautgifter til for eksempel konfirmasjon, briller eller tannregulering. Foreldrene kan enten inngå privat avtale om dekning av disse, eller man kan søke NAV om at den andre forelderen dekke sin del. Utgiftene skal ligge på en nøktern standard, og ikke gjøres uforholdsmessig høye.NAV vil da fastsette et engangsbeløp som den andre forelderen skal betale. Utgiften fordeles etter størrelse på foreldrenes inntekt.